ปกติจะขับถ่ายตอนเช้าเป็นปกติค่ะ เมื่อเช้าถ่ายเป็นก้อนใหญ่ไปช่วงประมาณ 8 โมง ถ่ายก้อนใหญ่ปกติ สีปกติ ถ่ายเยอะ แต่ปวดถ่ายอีกรอบตอนเกือบ 11 โมง แต่รอบนี้ถ่ายอุจจาระเล็กลง เรียวเล็กค่ะ ไม่ทราบว่าผิดปกติมั้ยคะ? ส่วนตัวเพิ่งรักษาริดสีดวงหายค่ะ คุณส่องกล้องดูก้นบอกเป็นริดสีดวงค่ะ
สวัสดีค่ะ หากยังถ่ายอุจจาระไม่เกิน 3 ครั้งใน 1 วัน หรืออุจจาระไม่ได้เหลว ไม่ได้เป็นน้ำ หรือไม่ได้ถ่ายเป็นมูกปนเลือด หรือเป็นเลือด ก็ไม่ได้ถือว่ามีอาการของท้องเสียอะไรค่ะ และหากไม่ได้มีอาการปวดบิดท้อง ไม่มีอาการถ่ายอุจจาระไม่สุด ก็ยังไม่ได้ถือว่ามีการถ่ายอุจจาระที่ผิดปกติอะไร แนะนำควรสังเกตอาการไปก่อนค่ะแต่หากในวันนี้ ยังคงมีถ่ายอุจจาระออกมาอีก 2 ครั้ง รวมเป็น 4 ครั้ง ก็จะถือว่าผิดปกติ โดยถือว่ามีอาการของท้องเสียค่ะ ซึ่งหากไม่ได้เป็นรุนแรง ก็ให้ดูแลตามอาการด้วยตนเองไปก่อนได้ค่ะ ได้แก่ การดื่มน้ำเปล่ามากๆ และดื่มน้ำเกลือแร่ร่วมด้วย แต่ควรงดการดื่มน้ำอัดลม ชา กาแฟ เลือกทานเฉพาะอาาหรที่ย่อยง่าย ปรุงสุกสะอาด ไม่ทานอาหารรสจัด ไม่ทานเผ็ด เป็นต้นส่วนการที่เพิ่งได้รับการรักษาริดสีดวงทวารไปนั้น หากแพทย์ได้จ่ายยาที่ช่วยระบายมาให้ทาน ก็อาจเป็นสาเหตุที่ทำให้ถ่ายอุจจาระบ่อยได้ค่ะ